Þær María Finnbogadóttir og Katla Björg Dagbjartsdóttir úr Skíðafélagi Akureyrar , sem báðar eru í B-landsliðshópi Íslands í alpagreinum , náðu ágætis árangri á alþjóðlegum mótum , FIS-mótum , í Austurríki og á Ítalíu í gær en þær bættu báðar FIS-stigin sín verulega . María hafnaði í ellefta sæti á móti í Austurríki þar sem hún fékk 45,22 FIS-stig en Katla Björg hafnaði í níunda sæti á móti á Ítalíu þar sem hún fékk 69,77 FIS-stig . Þær María og Katla verða aftur á ferðinni á FIS-mótum í dag .